- Hindi News
- National
- चालो चाला बाबा श्याम की नगरी, बाबा श्याम के संग खेला होली... गीतों पर झूमे
चालो चाला बाबा श्याम की नगरी, बाबा श्याम के संग खेला होली... गीतों पर झूमे
भास्कर संवाददाता | झुंझुनूं
चालोचाला बाबा श्याम की नगरी..., बाबा श्याम संग खेला होली... आदि भजनों के साथ बुधवार को श्याम भक्तों का जत्था रंग बिरंगे ध्वज के साथ खाटूधाम के लिए रवाना हुए। श्रीश्याम शरण समिति की 15वीं ध्वज पदयात्रा सुबह नौ बजे यूको बैंक वाली गली से रवाना हुई। शोभायात्रा में श्याम भक्त बाबा श्याम के भजनों पर नाचते गाते, फूल, गुलाल इत्र की वर्षा करते हुए छावनी बाजारी, जोशियो का गट्टा, गुदड़ी बाजार, कपड़ा बाजार, चबूतरा चौक, नेहरू मार्केट, गांधी चौक होते हुए खाटूधाम के लिए रवाना हुए। इससे पहले मंगलवार रात भजनों का कार्यक्रम हुआ। जिसमें जिसमें सुभाष एंड पार्टी अजमेर म्यूजिकल ग्रुप के साथ दिनेश सरोलिया स्थानीय कलाकारों ने श्याम बाबा के भजनों की प्रस्तुतियां दी। इस दौरान बाबा का भव्य श्रृंगार सजाया गया। छप्पन भोग की झांकी इत्र की वर्षा की गई।
मंड्रेला| श्रीश्यामपैदलयात्री संघ के तत्वावधान में बुधवार को पैदल यात्रियों का जत्था खाटूधाम के लिए रवाना हुआ। इससे पहले श्याम मंदिर में पूजा-अर्चन हुई। बैंड-बाजे के कस्बे के मुख्य मार्गों से बाबा श्याम की शोभायात्रा निकाली गई। इस दौरान जगह-जगह पुष्पवर्षा कर शोभायात्रा का स्वागत किया गया। इस अवसर पर प्रमोद चोखानी, सुशील, रतन रूंगटा, सुमित माखरिया , महेश तुलस्यान, रविकांत रूंगटा, रजनीश पोलीवाल, संजय सोनी, विकास, प्रवीण, प्रदीप तुलस्यान सहित काफी संख्या में श्याम भक्त उपस्थित थे।
101निशानों का जत्था आज होगा रवाना
मंडावा | श्रीश्याम जन कल्याण सेवा समिति के तत्वावधान में गुरूवार को सुबह सवा आठ बजे 101 निशान पद यात्रा खाटूधाम के लिए रवाना होगी। समिति के दीपक खांडल ने बताया रात्रि में भजन संध्या होगी। जिसमें स्थानीय कलाकार बाबा श्याम के भजनों की प्रस्तुतियां देंगे। सुबह बनवारीलाल गाडोदिया के घर से निशानों की पूजा-अर्चना के बाद पद यात्रा रवाना होगी।
चिड़ावा | श्रीश्यामहरिकीर्तन मंडल ब्राह्मणों की ढाणी के तत्वावधान में खाटूधाम के लिए निशान पदयात्रा रवाना हुई। पिलानी बाइपास रोड होते हुए पदयात्री शहर की पुरानी बस्ती स्थित श्याम मंदिर पहुंचे। जहां अशोक-छवीप्रकाश गोयल परिवार ने निशानों की पूजा की। इस मौके पर रवि नरहड़िया, सुशील जांगिड़, राजेश शर्मा, महेश भूकर, अनिल शर्मा आदि पदयात्रियों का स्वागत-सत्कार किया। रास्ते में श्याम भक्तों ने बाबा श्याम निशानों की आरती उतारी। शोभायात्रा में श्याम भक्त फाल्गुनी धुनों पर नाचते- गाते मैन मार्केट, विवेकानंद चौक, पुरानी तहसील रोड होते हुए वर्मा टॉकिज के पास पहुंचे। जहां विश्राम किया। व्यवसायी अशोक गोयल के निवास पर निशान पूजन भजन कीर्तन हुए। इस अवसर पर पूर्व पालिकाध्यक्ष निरंजनलाल शर्मा, रमेश गाडिया, पंडित उमाशंकर शर्मा, सुशील गोयल, मुरारीलाल किठानिया और कृष्णकुमार गोयल सहित अन्य लोग उपस्थित थे। इसी प्रकार श्रीश्याम मंदिर पदयात्रा संघ की 24वीं निशान पदयात्रा पुरानी बस्ती स्थित श्याम मंदिर से रवाना हुई।
चिड़ावा. खाटूधाम के लिए निकाली निशान पदयात्रा में पुरानी तहसील रोड पर झूमते श्यामभक्त।
मंड्रेला. खाटू के लिए रवानगी लेता पैदल यात्रियों का जत्था।
झुंझुनूं. खाटूधाम जाने के लिए शहर के मुख्य मार्गों से होकर गुजरते श्याम भक्त।
tgl_Latn sot_Latn bho_Deva bho_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva